 Diuterọnọmi 11  Hụ Jehova bụ Chineke gị nanya, rubere ya isi, debekwa ụkpụrụ ya na mkpebi ikpe ya na iwu ya mgbe niile.Unu makwaara nke ọma taa nihi na ọ bụghị ụmụ unu ka m na-agwa okwu, bụ ndị na-amaghị, ndị na-ahụghịkwa ịdọ aka ná ntị Jehova bụ Chineke unu, ịdị ukwuu ya, aka ya dị ike na ogwe aka ọ gbatịrị agbatị,ma ọ bụ, ihe ịrịba ama ya na ihe ndị o mere nime Ijipt, bụ ihe ndị o mere Fero eze Ijipt na ala ya dum;ma ọ bụ, ihe o mere ndị agha Ijipt, ihe o mere ịnyịnya ya na ụgbọ ịnyịnya agha ya bụ ndị o mere ka mmiri Oké Osimiri Uhie rie mgbe ha nọ na-achụ ha ọsọ, Jehova wee bibie ha ruo taa;ma ọ bụ, ihe o mere unu nala ịkpa ruo mgbe unu bịarutere ebe a;ma ọ bụ, ihe o mere Detan na Abaịram bụ ụmụ Elayab nwa Ruben, mgbe ala meghere ọnụ ya wee loda ha na ezinụlọ ha na ụlọikwuu ha nakwa ihe ọ bụla dị ndụ nke sonyeere ha netiti ndị Izrel niile;nihi na unu ji anya unu hụ oké ihe niile Jehova mere.Debekwanụ iwu dum m na-enye gị taa, ka unu wee dị ike ma banye nweta ala ahụ unu na-agafe inweta,nakwa ka ụbọchị unu wee dị ogologo nala ahụ Jehova ṅụụrụ nna nna unu hà iyi inye ha na mkpụrụ ha, ala mmiri ara ehi na mmanụ aṅụ na-eru na ya.Nihi na ala ahụ ị na-aga inweta adịghị ka ala Ijipt unu si pụta, bụ ebe ị na-agha mkpụrụ gị ma jiri ụkwụ gị gaa na-agba ya mmiri, dị ka ubi akwụkwọ nri.Kama ala unu na-agafe inweta bụ ala ugwu na ala ndagwurugwu. Mmiri nke si neluigwe na-ede ya;ala nke Jehova bụ Chineke gị na-elekọta. Anya Jehova bụ Chineke gị dị na ya mgbe niile, site ná mmalite afọ ruo ná ngwụsị afọ.Ọ ga-erukwa na ọ bụrụ na unu erube nnọọ isi niwu m bụ ndị m na-enye unu taa wee hụ Jehova bụ Chineke unu nanya ma jiri obi unu dum na mkpụrụ obi unu dum na-ejere ya ozi,m ga-eme ka mmiri zoo nala unu noge ya, ụbịa mmiri na ụla mmiri, ị ga-ewebatakwa ọka gị, mmanya gị dị ụtọ na mmanụ gị.M ga-emekwa ka e nwee ahịhịa ndụ nala gị maka anụ ụlọ gị, ị ga-erikwa ihe wee rijuo afọ.Lezienụ anya ka a ghara ịrata obi unu, unu ewee gaa fee chi ọzọ ma kpọọrọ ha isiala,Jehova ewee weso unu iwe dị ọkụ, o wee mechie eluigwe ka mmiri ghara izo, ala agaghịkwa emepụta ihe, unu ewee laa niyi ọsọ ọsọ pụọ nezi ala ahụ Jehova na-enye unu.Tinyenụ okwu m ndị a nobi unu nakwa ná mkpụrụ obi unu, keekwa ha naka unu dị ka ihe ịrịba ama, ha ga-abụkwa ihe unu ga na-ekegide negedege ihu unu, nagbata anya abụọ unu.Kụziekwaranụ ha ụmụ unu, ka i wee kwuo okwu banyere ha mgbe ị nọ ọdụ nụlọ gị na mgbe ị na-eje ije nokporo ụzọ na mgbe i dina ala nakwa mgbe i biliri ọtọ.Deekwa ha nawara ụzọ ụlọ gị nakwa nọnụ ụzọ ámá gị,ka ụbọchị unu na ụbọchị ụmụ unu wee dị ọtụtụ nala ahụ Jehova ṅụụrụ nna nna unu hà iyi inye ha, ruo ụbọchị niile ụwa dị nokpuru eluigwe.Nihi na ọ bụrụ na unu edebezuo iwu a dum m na-enye unu wee mee ya, wee hụ Jehova bụ Chineke unu nanya, wee jee ije nụzọ ya niile, raparakwa ya nahụ,Jehova ga-achụpụkwa mba ndị a niile nihi unu, unu ga-anapụkwa mba ndị dị ukwuu ma dị ike karịa unu ala ha.Ebe ọ bụla ọbụ ụkwụ unu ga-azọ ga-abụ nke unu. Ókè nke ala unu ga-amalite nala ịkpa ruo Lebanọn, malite nOsimiri, bụ Osimiri Yufretis, ruo noké osimiri dị nebe ọdịda anyanwụ.Ọ dịghị onye ga-eguzosi ike nihu unu. Jehova bụ Chineke unu ga-eme ka ụjọ unu na egwu unu jide ndị bi nala dum unu ga-azọ ụkwụ na ya, dị nnọọ ka o kwere unu ná nkwa.Lee, ana m edebe nihu unu taa ngọzi na nkọcha:ngọzi, ma ọ bụrụhaala na unu erube isi niwu Jehova bụ Chineke unu, bụ ndị m na-enye unu taa;nakwa nkọcha, ma ọ bụrụ na unu erubeghị isi nihe Jehova bụ Chineke unu nyere niwu, unu ewee hapụ ụzọ m na-enye unu iwu taa ka unu soro, wee soro chi ọzọ ndị unu na-amaghị.Ọ ga-erukwa na mgbe Jehova bụ Chineke gị ga-akpọbata gị nala ahụ ị na-aga inweta, ị ga-ekwupụtakwa ngọzi nelu Ugwu Gerizim nakwa nkọcha nelu Ugwu Ibal.Ọ bụ na ha adịghị nakụkụ Jọdan, nebe ọdịda anyanwụ, nala ndị Ke bụ ndị bi nAraba, nihu Gilgal, nakụkụ osisi ukwu nke More?Nihi na unu na-agafe Jọdan ịbanye nweta ala ahụ Jehova bụ Chineke unu na-enye unu, unu ga-enwetakwa ya wee biri nime ya.Lezienụ anya ka unu debe ụkpụrụ na mkpebi ikpe niile m na-enye unu taa. 